Author: --
Last saved by: spano
Company: MH

Správa o zriadení Riadiacej jednotky pre SOP ER 
– Odbor riadenia SOP ER

Zriadenie Riadiacej jednotky pre SOP ER – Odbor riadenia SOP ER vychádzalo z 2 princípov:

1.	Európskej únie na zriadenie útvaru, ktorý bude rešpektovať princíp odstránenia konfliktu záujmov a bude niesť zodpovednosť za využívanie štrukturálnych fondov EÚ, 

2.	rešpektovania kompetencií sekcií a odborov MH SR.

Riadiaca jednotka pre SOP ER – Odbor riadenia SOP ER

V súčasnosti činnosť ORSOPER zabezpečujú zamestnanci v rámci odboru zahraničnej pomoci a programov ES v nasledovnom zložení:

Ing. Ján Ježo, generálny riaditeľ sekcie európskej integrácie (člen Prípravného výboru pre štrukturálne fondy EÚ a člen Národného Monitorovacieho Výboru pre CSF)

Ing.Iveta Pabišová, riaditeľka odboru zahraničnej pomoci a programov ES
Ing. Petra Hudecová, hlavný radca
PhDr. Marek Hajduk, hlavný radca
PhDr. Linda Jackaničová, hlavný radca 
Ing.Adriana Lehotská, hlavný radca

V rámci Riadiaceho orgánu pre SOP ER boli zriadené:

Pracovná skupina pre SOP ER bola vytvorená v apríli 2002 a je zložená zo zástupcov relevantných sekcií MH SR, zástupcov nadväzujúcich ministerstiev na SOP ER (MVRR SR, MPSVR SR, MP SR, MŽP SR, MDPT SR, MF SR, MV SR, MZ SR, MK SR, MŠ SR) a v súlade s princípom partnerstva zástupcov mimovládnych organizácii (ZPZ SR, ZMOS, SOPK, AZZZ, SAV), implementačných agentúr (NARMSP, Inovačný fond, SARIO/Slovakpro, SEA, SACR,)  a samosprávnych krajov spadajúcich pod cieľ 1 štrukturálnych fondov EÚ. Pracovná skupina SOP ER má 41 členov.

Monitorovací výbor pre SOP ER bol vytvorený v súlade s uznesením vlády č. 678/2002 v stanovenom termíne, t.j. do 31. augusta 2002 a pozostáva zo zástupcu MH SR,  zo zástupcov naväzujúcich ministerstiev na SOP ER a v súlade s princípom partnerstva zo zástupcov samosprávnych krajov, podnikateľskej obce a tretieho sektora. 

Interný dozorný výbor pre SOP ER (ďalej len IDV) bol zriadený Riadiacou jednotkou pre SOP ER v organizačnej štruktúre MH SR, ako dozorný orgán nad celou implementáciou SOP ER V tejto súvislosti bude ORSOPER plniť aj funkciu sekretariátu pre IDV. Členovia IDV sú zástupcovia sekcií MH SR a zástupcovia implementačných agentúr.  Počet členov IDV je 17. 

Štatúty a rokovacie poriadky Pracovnej skupiny pre SOP ER, Monitorovacieho výboru pre SOP ER a Interného dozorného výboru pre SOP ER budú predložené do Porady vedenia ministra hospodárstva na schválenie v priebehu januára 2003.

V priebehu prvého polroka 2003 bude potrebné v súlade s uznesením vlády SR č. 678/2002 z 19.júna 2002, bod. B.1 – „zabezpečiť dobudovanie a  sfunkčnenie riadiacich a implementačných orgánov pre potreby čerpania pomoci zo štrukturálnych fondov a Kohézneho fondu“  do 30.júna 2003. Novoprijatí zamestnanci budú musieť popri odborných predpokladoch vyhovieť aj jazykovým nárokom – aktívna znalosť anglického jazyka.